**Pravni fakultet Sveučilišta u Zagrebu**

**Studijski centar za javnu upravu i javne financije**

**Specijalistički diplomski stručni studij javne uprave**

**KOMPARATIVNA JAVNA UPRAVA**

Obavezni predmet I. godine studija, zimski semestar

**CILJ KOLEGIJA**

* Prikazati studentima osnove komparativne metode u društvenim znanostima.
* Upoznati studente s temeljnim značajkama i specifičnostima političko-upravnih sustava zapadnoeuropskih i anglosaksonskih zemalja.
* Objasniti studentima proces modernizacije i europeizacije javne uprave u tranzicijskim zemljama.
* Upoznati studente s različitim ciljevima, sadržajem i metodama upravnih reformi istočnoeuropskih i zapadnoeuropskih zemalja.
* Obraditi specifična područja i teme iz upravnih sustava drugih zemalja prema izboru studenta.

**PREDAVANJA**

***Redoviti studenti***

*Predavanja: srijedom u 9:00, G10, dv. III*

|  |  |  |  |  |
| --- | --- | --- | --- | --- |
|  | Termin predavanja | Nastavnik | Tematska cjelina | Sati  nastave |
|  | 24.10. | G. Lalić Novak | Komparativna metoda u proučavanju javne uprave.  *Podjela zadataka* | 3 |
|  | 31.10. | G. Marčetić | Komparativni službenički sustavi  *Izlaganja studenata* | 5 |
|  | 7.11. | G. Lalić Novak | Velika Britanija  *Izlaganja studenata* | 5 |
|  | 21.11. | R. Manojlović | Njemačka  *I. kolokvij* | 5 |
|  | 28.11. | I. Lopižić | Francuska  *Izlaganja studenata* | 5 |
|  | 5.12. | T. Vukojičić Tomić | Modeli javne uprave, globalizacija i harmonizacija  *Izlaganja studenata* | 5 |
|  | 12.12. | G. Lalić Novak | Potpisi  *II. kolokvij* | 2 |

U pravilu, četvrti i peti sat predavanja posvećeni su kratkim izlaganjima studenata na teme povezane sa suvremenim kretanjima u komparativnim javnim upravama.

Izlaganje studenta je oblik provjere znanja kojim se provjerava sposobnost primjene, analize i sinteze stečenog znanja. Studenti javno prezentiraju (PPT prezentacija ili usmeno izlaganje), opisuju i tumače određenu temu ili problem iz odabrane europske zemlje. Ocjena izlaganja se formira na temelju uspješnosti i zanimljivosti prezentiranja teme, sposobnosti njezinog shvaćanja i objašnjavanja te zadovoljavajućih odgovora na pitanja nastavnika i studenata u raspravi.

***Izvanredni studenti***

*Predavanja: 17:00 – 21:00*

|  |  |  |  |
| --- | --- | --- | --- |
| Termin predavanja | Nastavnik | Tematska cjelina | Sati  nastave |
| 9.11.  ĆM 4, dv. IV | G. Lalić Novak  T. Vukojičić Tomić | Komparativna metoda u proučavanju javne uprave.  Modeli javne uprave, globalizacija i harmonizacija  Velika Britanija | 5 |
| 29.11.  ĆM 4, dv. IV | G. Marčetić | Komparativni službenički sustavi.  Njemačka.  Francuska. | 5 |

**KOLOKVIJI**

Kolokvij je oblik provjere znanja koji je po strukturi sličan pismenom ispitu, ali sadržajno obuhvaća manji dio gradiva kako bi se studentima olakšalo savladavanje ispitne materije. Na kolokviju student mora pokazati sposobnost reprodukcije, razumijevanja i objašnjavanja znanja koje je stekao kroz predavanja i čitajući obveznu ispitnu literaturu.

Kolokvij je test znanja s otvorenim odgovorima esejskog tipa. Sastoji se od 5 skupina pitanja iz 5 cjelina gradiva, a svako pitanje ima 2 potpitanja. Odgovor na svako potpitanje boduje se s 2, 1 ili 0 bodova. Za pozitivan test potrebno je skupiti najmanje 8 bodova od mogućih 20 (8/20) i imati najmanje 6 točnih odgovora na potpitanja (6/10) što znači da student na najmanje 6 pitanja treba dobiti 1 ili 2 boda.

Raspon bodova:

0 – 7, nedovoljan (1)

8 – 11, dovoljan (2)

12 – 15, dobar (3)

16 – 18, vrlo dobar (4)

19 – 20, odličan (5)

Za redovite i izvanredne studente održavaju se dva kolokvija, u vrijeme predavanja za redovite studente.

Pravo pristupiti prvom kolokviju (21. studenog 2018.) imaju **redoviti studenti** koji su redovito pohađali predavanja za redovite studente do kolokvija (student može izostati s s najviše jednog predavanja). Uvjet za izlazak na drugi kolokvij (12. prosinca 2018.) položen je prvi kolokvij te redovito pohađanje predavanja između prvog i drugog kolokvija (student može izostati s najviše jednog predavanja između prvog i drugog kolokvija).

**Izvanredni studenti** imaju pravo pristupiti kolokvijima (zajedno s redovitim studentima) pod uvjetom da su prisustvovali predavanjima za izvanredne studente. Uvjet za izlazak na drugi kolokvij položen je prvi kolokvij.

Za studente koji su izostali na više predavanja od dozvoljenog ne postoji mogućnost izlaska na kolokvije, bez obzira na razlog (bolest, druge obveze na i izvan studija, itd.). Za dopušteni broj izostanaka s predavanja studenti ne trebaju opravdanje (ispričnice i slično). Pohađanje nastave se evidentira.

Mogućnost polaganja kolokvija imaju studenti koji ispit polažu po prvi, drugi ili treći put.

Uspješno položeni kolokviji oslobađaju studenta polaganja usmenog ispita.

Studenti koji ne polože kolokvij na ispitu polažu cjelokupno gradivo.

Literatura za I. kolokvij:

Koprić, Ivan, Gordana Marčetić, Goranka Lalić Novak (ur.) (2015) Komparativna javna uprava – nastavni materijali (poglavlja 1, 2, 3).

Literatura za II. kolokvij:

Koprić, Ivan, Gordana Marčetić, Goranka Lalić Novak (ur.) (2015) Komparativna javna uprava – nastavni materijali (poglavlja 4 i 5) te prezentacija s predavanja Modeli javne uprave, globalizacija i harmonizacija.

**ISPIT**

Ispit je usmeni. Studenti (redoviti i izvanredni) ispitu mogu pristupiti nakon završetka predavanja, u zimskom ispitnom roku.

Usmeni ispit se sastoji od reprodukcije, razumijevanja, primjene i analize stečenog znanja. Studenti koji pokažu na ispitu višu razinu sinteze i vrednovanja stečenih znanja ocjenjuju se najvišom ocjenom.

**LITERATURA ZA ISPIT**

Koprić, Ivan, Gordana Marčetić, Goranka Lalić Novak (ur.) (2015) Komparativna javna uprava – nastavni materijali; str. 1-190 (poglavlja 1 – 5). Nastavni materijali dostupni su na mreženim stranicama Katedre.